Chase Ealey

Chase Foster Ealey (født 20. juli 1994 i Springfield i Illinois) er en amerikansk friidrettsutøver som hovedsakelig konkurrerer i kulestøt. Hun ble USA-mester i kulestøt innendørs i 2019 og 2020, og utendørs i 2020.

Idrettskarriere

2013 
Ealey deltok i Big 12 Indoor Championships 2013, der hun kom på niendeplass i kulestøt. Utendørs kom hun på åttendeplass i kulestøt under Florida Relays, og under Big 12 Championships kom hun på femteplass i spydkast og sjetteplass i kulestøt. Hun satte der personlig rekord i kulestøt med 16,01 meter. Under Junior-USA-mesterskapet i friidrett 2013 fikk hun sølv i kulestøt, bak Stamatia Scarvelis. Hun deltok i Panamerikansk juniormesterskap i friidrett 2013 (U20) i Medellín i Colombia, og fikk der bronse i kulestøt.

2014 
Innendørs i 2014 vant hun kulestøt under KSU Open ved Kansas State University, og hun kom på fjerdeplass under Big 12 Indoor Championships 2014. Utendørs vant hun kulestøt under John McDonnell Invitational, Arkansas Twilight og KSU Wildcat Open. Under Big 12 Championships kom hun på sjetteplass i kulestøt. Hun vant også kulestøt under innendørsstevnet Kansas State Winter Invitational i desember.

2015 
Den 17. januar forbedret hun sin personlige rekord i kulestøt innendørs til 16,19 meter, under Holiday Inn Invitational i Lincoln, og den 24. januar forbedret hun den ytterligere til 16,71 meter da hun vant Deloss Dodds Triple Dual i Manhattan i Kansas. Hun kom på sjetteplass i kulestøt under Big 12 Indoor Championships 2015, og i NCAA-mesterskapet innendørs kom hun på 16.-plass. Også utendørs forbedret hun sin personlige rekord i kulestøt, først til 16,73 og 16,84 meter i mars, og videre til 17,39 da hun fikk bronse i Big 12 Championships 2015. Hun deltok også i spydkast under Big 12 Championships og kom der på niendeplass.

2016 
Hun satte ny personlig rekord i kulestøt innendørs med 17,63 meter under Tyson Invitational i februar, der hun vant. Hun kom på femteplass i kulestøt under Big 12 Indoor Championships 2016 og hun kom også på femteplass i vektkast med ny personlig rekord på 19,39 meter. Under NCAA-mesterskapet innendørs kom hun på sjetteplass i kulestøt. Hun deltok i Big 12 Championships utendørs, og kom der på andreplass i kulestøt, sjuendeplass i sleggekast og 13.-plass i spydkast. Hun fikk sølv i kulestøt under NCAA-mesterskapet utendørs, og under USA-mesterskapet i friidrett 2016 kom hun på sjuendplass i kulestøt, med ny personlig rekord på 18,46 meter.

2017 
Ealey konkurrerte mindre i 2017. Hun deltok i USA-mesterskapet i friidrett innendørs 2017, der hun kom på femteplass i kulestøt, og under USA-mesterskapet i friidrett 2017 kom hun på 13.-plass i kulestøt.

2018 
Hun deltok i USA-mesterskapet i friidrett innendørs 2018, og kom der på fjerdeplass i kulestøt. Hun vant kulestøt under Mt. SAC Relays, og fikk sølv under Sun Angel Classic i Tempe i Arizona. Hun deltok i kulestøt under USA-mesterskapet i friidrett 2018, men fikk ingen gyldige støt.

2019 
Hun forbedret sin personlige rekord i kulestøt innendørs til 17,78 meter i januar, og videre til 18,84 meter i februar, under Don Kirby Elite Invitational. Hun vant kulestøt under USA-mesterskapet i friidrett innendørs 2019, og vant med det sin første nasjonale tittel.  

Hun deltok i Diamond League 2019, og vant der ett av stevnene; Shanghai Golden Grand Prix. Hun kom på andreplass under Bislett Games og kom på tredjeplass under Prefontaine Classic. Diamond League-finalen var Weltklasse Zurich 2019, og Ealey kom der på andreplass, bak Gong Lijiao fra Kina. Ealey satte der ny personlig rekord med 19,68 meter. Hun vant ett av stevnene i IAAF World Challenge 2019; Paavo Nurmi Games i Finland. I juli vant hun kulestøt under USA-mesterskapet i friidrett 2019. Hun representerte USA under The Match Europe v USA i september, og kom der på fjerdeplass i kulestøt. Hun deltok også i kulestøt under VM i friidrett 2019, og kom der på sjuendeplass.

2020 
I februar vant hun kulestøt under USA-mesterskapet i friidrett innendørs 2020.

Referanser

Eksterne lenker 
 
  Profil hos Oklahoma State University

Kulestøtere fra USA
Verdensmestere i friidrett for USA
USA-mestere i friidrett
Deltakere for USA under VM i friidrett innendørs 2022
Deltakere for USA under VM i friidrett 2022